चम्मच-गोली और मेंढक दौड़ में दिखाया दम
आदर्श गांव का मॉडल प्रस्तुत किया
चास के ब्राह्मण द्वारिका स्थित जीतू महतो स्मारक उच्च विद्यालय में वार्षिक खेलकूद प्रतियोगिता का आयोजन किया गया। कार्यक्रम का उद्घाटन जिप सदस्य सृष्टिधर रजवार ने मशाल जलाकर किया। इस दौरान उन्होंने कहा कि खेलकूद से स्वस्थ मस्तिष्क का निर्माण होता है। स्वस्थ मन से ही सफल जीवन की परिकल्पना संभव है। विद्यालय के प्राचार्य प्रेम कुमार ने स्वागत भाषण में कहा कि यह विद्यालय ग्रामीण क्षेत्र के बच्चों को शिक्षित बनाने में सार्थक साबित हो रहा है। विद्यालय प्रबंधन द्वारा हर वर्ष पांच पंचायत से पांच बच्चों को गोद लेकर उसे नि:शुल्क शिक्षा के साथ ही आवासीय सुविधा भी दी जाती है। कार्यक्रम में विद्यालय की छात्राओं ने आज आपका है अभिनंदन... नामक स्वागत गीत प्रस्तुत किया।
स्कूल के विद्यार्थियों ने कार्यक्रम में पहुंचे पंचायत प्रतिनिधियों को गांव के विकास को लेकर आदर्श गांव का मॉडल प्रस्तुत किया। मॉडल में जल संरक्षण, खेती, बिजली, सड़क स्वरोजगार आदि दर्शाए गए थे। लोगों ने इस मॉडल की सराहना की। पंचायत प्रतिनिधियों ने मॉडल के अनुरूप काम करने का निर्णय लिया। पंचायत प्रतिनिधियों को स्कूल प्रबंधन की ओर से सम्मानित किया गया। मौके पर विद्यालय सचिव लक्ष्मीकांत महतो, प्रो. बंधु दास, मुखिया यशोदा देवी, स्वदेश खवास, शिवलाल, पंसस इस्राफिल अंसारी, सोहन आदि थे।
विद्यार्थियों को किया गया पुरस्कृत
विद्यालयमें आयोजित प्रतियोगिता में 100 मीटर से 800 मीटर की दौड़, स्किपिंग रेस, सुई-धागा दौड़, चम्मच-गोली रेस, मेढक दौड़, बंदर दौड़, साइकिल रेस, 100 मीटर रिले रेस में विद्यार्थियों ने हिस्सा लिया। स्कूली बच्चों ने मार्च पास्ट ड्रिल प्रस्तुत किया। सीनियर ग्रुप के 100 मीटर दाैड़ में राहुल राय को प्रथम, विकास कुमार को द्वितीय अमलेश्वर कुमार को तृतीय स्थान प्राप्त हुआ। 100 मीटर बालिका वर्ग की दौड़ में पूजा कुमारी प्रथम, आंचल कुमारी द्वितीय लक्ष्मी कुमारी को तृतीय स्थान मिला। जूनियर वर्ग 100 मीटर दौड़ में चंदन कुमार बाउरी प्रथम, दीपक कुमार द्वितीय शुभांकर कुमार को तृतीय स्थान मिला। बालिका वर्ग की 100 मीटर दौड़ में दीप प्रिया प्रथम, लक्ष्मी कुमारी द्वितीय आरती कुमारी को तृतीय स्थान प्राप्त हुआ। सभी विजेता प्रतिभागियों को पुरस्कृत कर सम्मानित किया गया।
मॉडल को देखते पंचायत प्रतिनिधि।
वार्षिक खेलकूद प्रतियोगिता में ड्रिल करते विद्यार्थी।
स्वागत गीत प्रस्तुत करती छात्राएं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva